OG GWAHTIMTA 

AWAGAMUN 

o 

JENESIS 

God in nagah bunmo giq^amta awagamun 

11 Kwaziq diqmo God in kait teq og inaq 
giqeman gwahtimta awagamun kazaq: 
2 Ari ameb diqnno og haiq yuw watwatmo 
og isihim usyaq. Ussa romriq in yuw na 
isihan usyaqmo. Ussa God ago bugaw 

dimunta yuw na amalib leh bolad luwyaq. 
3 Luwsa teq God in bilam. Saw anuwan iyan 
ham. Haqan saw anuwan iy. ^ An God in 
saw anuwan ahol waqan dimunmo iy. Iyan in 
romriq teq saw anuwan wolzilay. Wolzilayan 
in giger iy. ^ An saw anuwan na in anan 
kam hann. Romriq in anan tarom ham. An 
tarom iyim le saw hastitayan na in kam 
amebta tiqiy. 

6 An God in bilam. Gel araq gwahtiqeq 
yuw gel tonid giger iyan ham. Haqan nagah 
na in gwahtim. ^ God in bilaqan gel 
gwahtiqim in yuw wolzilayan gigermo iy. 
Yuw asor ulilibmo gwalsa asor ogibmo us. 
^ God in gel na anan kait ham. An tarom 
iyim le saw hastitayan na in kam gigerta 
tiqiy. 

9 An God in bilam, Yuw kait ahaqenib 
usaq na leheq saw araqabmo humab woleq 
usan ham. Ussa saw amayqanta gwahtiqan 
ham. Haqan nagah na in gwahtim. 
10 Gwahtiqan God in saw amayqanta na 
anan og ham. Ad yuw le araqibmo humab 
wolim us na in anan kamis ham. God nagah 
bunmo in eman gwahtim na ahol waqan 
dimunmo iy. ll An God bilam, Ogib kwasin 
amo amo anagin emaqta teq ay amo amo 
anon emaqta gwahtiqan ham. Haqan nagah 
na in gwahtim. 12 Qod bilaqan kwasin amo 
amo anagin emaqta teq ay amo amo anon 
emaqta ogib gwahtiqeq lehyaq. An God in 

nagah na in ahol waqan dimunmo iy. ^3 ^p 
tarom iyim le sdw hastitayan na in kam 
ezeqmanta tiqiy. 

^^ An God in^ bilam. Saw anuwan asor 
kaitab gwahtiqan ham. Gwahtiqeq usad zeq 
teq tarom akaman inaq iydaq ham. Ad 
nazaqmo in kalam teq ulig teq daq amo 
amo akaman ulig aduganib gwahtiqdaq na in 
gilum kemdaqmo ham. 15 Kaitab saw anuwan 
na in og anuwan ugdaq ham. Haqan nagah 
na in gwahtim. ^^ God in saw anuwan 
aseseqta gigermo giqam. Ayahta na in zeqab 
oydaq haqad in am. Ad amikta na in 
taromab oydaq haqad in am. Ad in ulig 
giqammo. 17 jn nagah kaitab giqam na in og 
anuwan ugdaq haqad in giqeman usaq. 
"^s Usad in zeqab teq taromab oyad in 
gwahtim na ahol waqan dimun diqmo iy. An 
tarom iyim le saw hastitayan na in kam 
sikista tiqiy. 

21 Na nazaqmo God in kait teq og teq 
nagah bunmo tigiqem bug. 2 God in kam 
6 nazaqmo ago kabiy na em bugan tihiqiy. 
Kabiy bunmo tihiqiy bugan kam 7ta nab in 

anamur am. ^ Nazaq iyan God in kam 7ta na 
anan bilam, Ka yaqgo kam dimun diqta harri. 
Na ezaqgo kam nab God in og teq kait teq 
nagah bunmo akabiyan em bugan tihiqiyan in 
anamur amta akaman. 4 Ari God in kait og 
inaq giqamta awagamun nawaqmo. 

God in og Iden-ib kabiy araq am 

5 Ari Yawe God in og kait inaq giqamta 
nab dadaq kwasikta teq dadaq kabiyabta og 
kab haiqgam. Ezaqgo Yawe God in urom 
eman a hi woqyaq. Teq mat araq dadaq 
akabiyan emdaqta na haiqmo. ^ Kam nab 
yuw in og aduganib gwahtiqeq saw bunmo 
sibeq lehad usyaq. 

7 Nagah nazaq ussamo Yawe God in og 
waqim amalib mat araq am. Emim inmo ahol 
aqurin mat na amotgub ulam hasan lehan 
mat na in kayeq tiqiy. ^ Anmo Yawe God in 
og araq zeq gwalaqta ban usaqta anan Iden 
haqay nab in kabiy araq am. Kabiy emim in 
mat amta na nab in eman tuqos. ^ Ossa 
Yawe God in ay awaqan dimdimunta anon 
aneq dimun diqta giqeman kabiy nab 
gwahtim. Gwahtiqan kabiy na aduganib ay 
araq anon neqeq kuluwa kuluwmo os 
daqayta in tur. Sa ay araq anon neqeq daq 
dimdimunta teq daq meqmeqinta ago hurit 
kem daqayta in nab turmo. 

10 Sa yuw araq kabiy Iden-ib gwahtiqim 
in kabiy na yuw ugyaq. Yuw na in mizilayim 
aben aweweqmo iyta. ^^ Yuw na aben araq 
anan Pison haqayta. Na in og araq anan 

Havila haqay na lilut ugim lehaqta. Saw nab 
gig araq anan gol haqayta usaqta. ^2 Qq\ 
saw nab usaqta na in dimun. Teq ay araq 
aqagin ahuran dimunta teq gig araq kakaqta 
anan oniks haqayta saw nab usaqtamo. 
^3 Teq yuw na aben araq anan Giyon 
haqayta. Na in og araq anan Kus haqay na 
lilut ugim lehaqta. '^^ Yuw aben ezeqmanta 
na anan Taygris haqayta. Na in og araq 
anan Asiriya haqay na urumun kozaq zeq 
gwalaqta ban in sibaqta. Teq yuw aben 
aweweqta na anan Yufretis haqayta. 

^^ Ari teq Yawe God in mat na waqim 
Iden-ib kabiy nab eman tuqos, in og na 
akabiyan emad teq in wamuzeq osdaq 
haqad. ^^ Ad Yawe God in mat na kazaq 
bulon, Ni kabiy kab ay anon bunmo ni 
ninadibmo tineqdaq ham. ^^ Ari ay ko mat 
emid in daq dimdimunta teq daq 
meqmeqinta ago hurit kemdaqta ko ni anon 
araq hikidik neq ham. Ni neqeqmo ni 
tumoqdaq ham. 

^^ Haqad teq Yawe God in bilam. Mat ka 
amomo osaq na in dimun diq a haiq ham. 
Ya in aholyow araq dimun diqta tiqemdaiq 
ham. ^^ Haqad Yawe God in og waqim 
amalib karuw bunmo teq ah bunmo in 
giqam. Giqemim karuw teq ah in giqam na 
bunmo in giwaqim giqad mat na ago hib 
lehyaq, mat na in karuw nagan bunmo ginan 
amulik amulikmo biydaq haqad. Lehsa mat na 
in ginan amulik amulikmo biyta nazaq diq in 
gigo hib ginan us. 20 (yjat na in ah teq 



9 Jenesis 2, 3 

karuw uliqabta teq karuw garanabta bunmo 
ginan tibiy bug. Biy bugim teq haiq. In 
aholyow araq in ulumsihdaqta na in ahol a 
hi warn. 

21 Nazaq iyan Yawe God in mat na eman 
us lehsa in mat na azawaran araq waqim in 
asawnib amizan emim ta ituqnat. 22 Yawe 
God in mat azawaran wam na amalib aw 
araq tiqam. Emim in aw na waqim ad mat 
na ago hib tilah. 23 ^ lehan mat in aw na 
ahol waqadmo in bilam, 

Ari ya ite asormo diq tugwahtim 
ham. Ka ya inaghanmo diq ham. In 
yaqmo ihol asormo diq ham. God in 
mataw ginaghanib eman gwahtiqan 
ya in anan aw haqdaiq ham. 

24 Nazaq iyan daq na gwahtim. Mat in 
anen amam gihuloseq in awe inaq soqoteq 
gihol amulikmo iy daqay. 

25 Ari mat na awe inaq gibe aholmo 
luwad teq in giger gimebay a hi woqyaq. 

Adam awe Iv inaq God aqez ot hasiy 

Q 1 Ari Yawe God in karuw nagan bunmo 
^ giqamta na gilikmanib nagah ahulinaqta na 
in amuleq meqin. Karuw araq in nagah 
ahulinaqta na ago soysoy amalib a hi 
uriyamyaq. Sa kam araq nagah ahulinaqta na 
in aw na susumun ug, Ezaq ham? Helmo 
God in kabiy kab ay anon bunmo in gunun 
am o haiq ham? 2 Haqan aw na bilam, I 
kabiyab ay anon bunmo i neqamta ham. 

3 Ari ay liqabmo turaqta ko i giger anon a 
hi neqamta ham. God in kazaq bilam ham. 
Ne giger ay ko anon neqeq o ne wazeq ne 
tumoq daqay haqad in bilam ham. ^ Haqan 
nagah ahulinaqta na in aw bulon, Haiq ham 
ne giger a hi moq daqay ham. ^ [Sje ay ko 
anon neqeq teq ne daq dimdimunta teq daq 
meqmeqinta ago ne hurit kem daqay ham. 
Ad teq ne giger God nogmo iy daqay ham. 
God in na huritim iyan in gunun am ham. 

^ Haqan aw na in ay na ahol waqad ame 
bilaq naqmo diq hiqiyyaq. Ay ka anon aneq 
dimun diq haqad araq neqnagta anad emyaq. 
Teq aw na in anad kazaq am, Ya inad 

nazaqta gwahtiqdaq na in dimun diqmo ham. 
Haqad in ay na anon araq waqim tinam. 
Neqad ay anon araq in ago mat ugan in 
tinammo. 7 Neqim muran diq nawaqmo in 
giger gibe aholmo luway na in ginad tiqem 
hasiy. Nazaq iyan in giger ay fik anan 
waqim initim tubusan nog weliy. 

Q Ari imisor tiqiyan saw midemsa Yawe 
God in kabiyab bolsa mat na awe inaq 
ahulan huritad in giger le ay ulummuzim 
ulilemiy, in God ameb gwahtiqnan rabad 
iyan. ^ Teq haTq. Yawe God in mat na 
lilewunim bilam, Ni edowa osaq ham? 
10 Haqan mat na bilam, Ni kabiyab bolsa ya 
nisen ahulan huritim rab ham. Ezaqgo ya ibe 
aholmo luwad iyan ham. ISfazaq iyim iyan ya 
ulilem ham. ^1 Haqan Yawe God bilam, Ni 
nibe aholmo luwaq na nog nibilan ham? 
Nabag ne ay ya gunun emta ko ne tineqiy 
daqagya ham. 12 Haqan mat bilam. Aw ni 
yag ka in ay na anon araq waqim yagan ya 
ney ham. 1^ Haqanmo Yawe God in aw na 
bulon, Ni nagaqgo nagah na am ham? Haqan 
aw na bilam, Nagah ahulinaqta ko kat yagan 
ya ay anon waqim ney ham. 

God in Adam awe Iv inaq teq nagah 

ahulinaqta na in gamuk awaz meqin diq 

amalib ginan bilam 

1^ Ari Yawe God in nagah ahulinaqta na 
kazaq bulon, Ni nagah am ka ago teq ni 
ahuqan waqdaq ham. Ahuqan ni waqdaq na 
in karuw uliqabta teq karuw garanabta 

bunmo gigo ahuqan uriyamdaq ham. Muran 
teq abeb ni nigemabmo sirurad ogib diq 
tiluwdaq ham. ^^ Ya ne giqemid teq ni aw 
ka ago bab iysa aw ka in ningo bab 
iydaqmo ham. Ni nisenlul teq in aw ka 
asenlul nenaq an wol daqay ham. Ad abeb 
aw ka ago asenlul araq gwahtiqeq teq in ni 
nifaqin bayninalsa ni in asen abezuq mugdaq 
ham. 

^^ Haqad in aw na bulon, Ya teq ahuqan 
kazaq tinigdaiq ham. Ni nigem iyeq amun 
emad teq ni njhol ayahmo titiydaq ham. Ni 
niduw anan ninad bilaqdaq ham. Teq ni in 
ahaqenib osdaq ham. 

17 Haqad in Adam bulon, Ni ningo aw 
aqez huritim ni ay anon ya gunun em ka ni 
tinam ham. Ni nazaq ton na ago teq ya og 
meqin tonid dadaq in anadibmo a ta hi 
gwaldaq ham. Muran teq abeb ninmo ni 
nihol atuw tubuleq teq ni dadaq waqeq 
neqdaq ham. 1^ Bad anadibmo gwalsa am 
asasuqin inaqta anadibmo ogib 
gwahtiqdaqmo ham. Ne dadaq anadibmo 
gwalsa neqayta nazaq ne a ta hi neq daqay 
ham. Muran teq abeb kabiyab dadaq gwalaq 
naqmo akabiyan emeq gihol atuw buleq teq 
ne neq daqay ham. 19 Ni kabiy ahuqan diq 
emad qwal ninolsa teq ni dadaq neqdaq 
ham. Ni nazaq emeq emeq le ni tumoqdaq 
ham. Moqeq ni ogib ta lehdaq ham. Ezaqgo 
ya ni ogib niqem ham. Nazaq iyan ni ogib 
muleqeq ta lehdaq ham. 

20 Ari Adam in awe anan Iv* ham. 
Ezaqgo Iv in mat aw bunmo ginenqab. 
21 Teq Yawe God in karuw asanib tubusan 
emim in Adam awe Iv inaq negan in weliy. 

God in Adam awe Iv inaq kabiy Iden-ib 

gimuz 

22 An teq Yawe God in bilam. Mat na in 
daq dimdimunta teq daq meqmeqinta na ago 
in tuhurit kam ham. In ya nog tiqiy ham. 
Nazaq iyan ya emid in ay anon mat neqeq 
kuluwa kuluwmo osdaq na agerab a hi 
lehdaq ham. Luweq in ay na anon neq 
toneq in kuluwa kuluwmo osdaq ham. 
23 Nazaq iyan Yawe God in mat na kabiy 
Iden-ib tumuz. Mat na leheq og in amalib 
amta nab osad dadaq akabiyan emdaq haqad 
in muz. 24 Yawe God in mat na muzan lehan 
teq in ago angelo asor giwaz meqinta in 
kabiy adek zeq gwalaqta ban giqeman turiy. 
Tursa in baqir araq faq oy nog iyad ahol 
bubuliyad usaqta in kabiy na ago danteb 
eman us, luweq mat araq in ay anon neqeq 
kuluwa kuluwmo os daqayta na agerab 
lehdaq haqad. 

